ଭୁବନେଶ୍ୱର,ମଇ ୩ (ଓଡିଶା ଡଟ କମ) ୨୫ ବର୍ଷ ଧରି ନିୟମିତ ଭାବେ କାର୍ଯ୍ୟ କରି ଆସୁଥିଲେବି ୨୭ ଜଣ ବିଭାଗୀୟ କର୍ମଚାରୀଙ୍କୁ ସରକାର ସ୍ଥାୟୀ କରୁନଥିବାରୁ ଏହା ବିରୁଦ୍ଧରେ ଆନ୍ଦୋଳନ କରିବା ପାଇଁ ଓଡିଶା ପର୍ଯ୍ୟଟନ ଉନ୍ନୟନ ନିଗମ ଶ୍ରମିକ ସଂଘ ଧମକ ଦେଇଛି ।
୧୯୮୦ ମସିହାରେ ରାଜ୍ୟସରକାର ଦର୍ଶନୀୟସ୍ଥାନ ମାନଙ୍କରେ ପର୍ଯ୍ୟଟକମାନଙ୍କ ଭ୍ରମଣ, ରହିବା ଓ ଆନୁଷଙ୍ଗିକ ବ୍ୟବସ୍ଥା ପାଇଁ ଓଡିଶା ପର୍ଯ୍ୟଟନ ଉନ୍ନୟନ ନିଗମ ସଂସ୍ଥା ଗଠନ କରିଥିଲେ । ଏଥିପାଇଁ ସାରା ରାଜ୍ୟର ବିଭିନ୍ନ ସ୍ଥାନରେ ପ୍ରାୟ ୨୬ ଟି ଶାଖା ଖୋଲଯାଇଥିଲା ଓ ସେଥିରେ ପ୍ରାୟ ୫୦୦ରୁ ଉର୍ଦ୍ଧ ଶ୍ରମିକ କର୍ମଚାରୀ କାମ କରୁଥିବା ସଂଘ କହିଛି ।
ତେବେ ୨୭ଜଣ କର୍ମଚାରୀ ଲଗାତର ଭାବରେ୨୫ ବର୍ଷଧରି କାର୍ଯ୍ୟକରୁ ଥିଲେ ମଧ୍ୟ ନା ସେମାନଙ୍କୁ ନା ସ୍ଥାୟୀ କରାଯାଇଛି ନା ସେମାନଙ୍କୁ ସ୍ଥାୟୀ କର୍ମଚାରୀଙ୍କର ସୁବିଧା ସୁଯୋଗ ଦିଆଯାଇଛି । ସେମାନଙ୍କର ମହଙ୍ଗାଭତ୍ତା୨୦୧୨ ମସିହାରୁ ବାକି ରହିଛି। କାର୍ଯ୍ୟ ସମୟରେ ୧୮ଜଣ ଶ୍ରମିକ ମୃତ୍ୟୁବରଣ କରିଥିଲେ ମଧ୍ୟ ତାଙ୍କ ପରିବାରର କାହାକୁ ହେଲେ ନିଯୁକ୍ତି ମିଳିନାହିଁ ।
ରାଜ୍ୟ ସରକାରଙ୍କ ଅନ୍ୟ ସଂସ୍ଥାମାନଙ୍କରେ କର୍ମଚାରୀମାନଙ୍କ ପାଇଁ ପେନସନ ବ୍ୟବସ୍ଥା ଥିଲାବେଳେ ପର୍ଯ୍ୟଟନ ନିଗମ କର୍ମଚାରୀମାନେ ସେଥିରୁ ବଞ୍ଚିତ । ଗୁପ୍ତ ଭୋଟ ଜରିଆରେ ସଂଗଠନ ସ୍ବୀକୃତିପାଇଁ ଶ୍ରମ କମିଶନର ନୋଟିସ କରିଥିଲେ ମଧ୍ୟ ନିଗମ କର୍ତ୍ତୁପକ୍ଷ ବେଖାତିର କରି ଚାଲିଥିବା ସଂଘ ଅଭିଯୋଗ କରିଛି ।
ଦୁର୍ନୀତି ରୋକିବାପାଇଁ କର୍ତ୍ତୁପକ୍ଷ ଓ କର୍ମଚାରୀ ସଂଗଠନ ପ୍ରତିନିଧୀଙ୍କୁ ନେଇ ଏକ କମିଟି ଗଠନ ହୋଇଥିଲେ ମଧ୍ୟ ତାହା ଆଉ କାର୍ଯ୍ୟ କରୁନାହିଁ । ନିଗମରେ ଦୁର୍ନୀତି ଦିନକୁ ଦିନ ବଢୁଥିବା ବେଳେ ଷଡଯନ୍ତ୍ର କରି ଶ୍ରମିକମାନଙ୍କୁ ଶୋଷଣ କରାଯାଉଛି ।
ଏପରି ପରିସ୍ଥିତିରେ ଶ୍ରମିକ ଓ କର୍ମଚାରୀଙ୍କ ସ୍ବାର୍ଥରକ୍ଷା ପାଇଁ ସଂଗଠନ ତରଫରୁ ୧୨ ଦଫା ସମ୍ବଳିତ ଦାବିପତ୍ର କର୍ତ୍ତୁପକ୍ଷଙ୍କ ସମେତ ଶ୍ରମ ବିଭାଗକୁ ପ୍ରଦାନ କରାଯାଇ ତୁରନ୍ତ ଚୁକ୍ତିନାମା କରିବାକୁ ନିବେଦନ କରଯାଇଥିଲେ ସୁଦ୍ଧା କର୍ତ୍ତୁପକ୍ଷଙ୍କର ଏହାଉପରେ ନୀରବତା ଶ୍ରମିକମାନଙ୍କ ମନରୁ ବିଶ୍ବାସ ହରାଇ ସାରିଛି ।
ନିକଟ ଭବିଷ୍ୟତରେ ଯଦି ଶ୍ରମିକ ଓ କର୍ମଚାରୀମାନଙ୍କର ସୁବିଧା ସୁଯୋଗପ୍ରତି ଦ୍ରୁଷ୍ଟି ଦିଅ ନ ଯାଏ ତେବେ ଆନ୍ଦୋଳନାତ୍ମକ କାର୍ଯ୍ୟକ୍ରମ ଗ୍ରହଣ କରାଯିବ ବୋଲି ସଂଗଠନ ସାଧାରଣ ସଂମ୍ପାଦକ ଲକ୍ଷ୍ମୀଧର ବାରିକ ଓ ସଭାପତି ନବକିଶୋର ମହାନ୍ତି ଏକ ପ୍ରେସ ବିବୃତ୍ତିରେ ଜଣାଇଛନ୍ତି।
ଭୁବନେଶ୍ୱର,ଜାନୁଆରୀ,୨୦(ଓଡିଶା ଡଟ୍ କମ୍ )-ପର୍ଯ୍ୟଟକଙ୍କ ପାଇଁ ଖୁସିର ଖବର । ୧୧ଦିନ ବନ୍ଦ ରହିବାପରେ ସୋମବାର ଖୋଲିବ ବିଶ୍ୱପ୍ରସିଦ୍ଧ ଭିତରକନିକା ଅଭୟାରଣ୍ୟ । ଯିଏକି ପର୍ଯ୍ୟଟନ କ୍ଷେତ୍ରରେ ବିଶ୍ୱରେ ଏକ ସ୍ୱତନ୍ତ୍ର ସ୍ଥାନ ଅଧିକାର କରିଛି ।
କିନ୍ତୁ ଏବେ ପର୍ଯ୍ୟଟକଙ୍କ ପାଇଁ କିଛି କଟକଣା ଲଗାଯାଇଛି । ଏହି ଜାତୀୟ ଉଦ୍ୟାନରେ ପ୍ରବେଶ କରିବା ପାଇଁ ଫଟୋ ପରିଚୟ ପତ୍ର ଏବେ ବାଧ୍ୟତାମୂଳକ । ସ୍କୁଲ ପିଲାମାନେ ଆଇଡିଂଟି କାର୍ଡ ଦେଖାଇଲେ ଚଳିବ । ପର୍ଯ୍ୟଟକମାନେ ଦିନରେ ବୁଲିବେ । କାରଣ ଏବେ ଡାଙ୍ଗମାଳରେ ରାତ୍ରୀ ରହଣିକୁ ବାରଣ କରାଯାଇଛି ବୋଲି ରାଜନଗର ଡିଏଫ୍ଓ ମନୋଜ କୁମାର ମହାପାତ୍ର କହିଛନ୍ତି ।
ସୂଚନା ଯୋଗ୍ୟ ଯେ,ଶହଶହ ପର୍ଯ୍ୟଟକ ଏଠାକୁ ଦୈନିକ ଆସୁଥିବାବେଳେ ୯ ତାରିଖ ରାତ୍ରିରେ କିଛି ମଦ୍ୟପ ଯୁବକ ଗଣ୍ଡଗୋଳ କରିବା ସହ ବନକର୍ମଚାରୀଙ୍କୁ ମାଡ଼ ମାରିଥିବା ହେତୁ ଡାଙ୍ଗମାଳ ଅଞ୍ଚଳରେ ଉତେଜନା ଦେଖାଦେଇଥିଲା । ଫଳରେ ବନ ବିଭାଗ ଭିତରକନିକାକ ବନ୍ଦ ରଖି ଥିଲେ ।
ବାରିପଦା, ନଭେମ୍ବର ୯(ଓଡ଼ିଶା ଡ଼ଟ୍ କମ୍)-ପର୍ଯ୍ୟଟକଙ୍କ ଲାଗି ଶୁକ୍ରବାର ଦିନ ଠାରୁ ଖୋଲିଛି ଶିମିଳିପାଳ ଅଭୟାରଣ୍ୟ । ଆଗରୁ କେବଳ ଏଠାରେ ହାତୀ ମାନଙ୍କୁ ଦେଖିବାକୁ ମିଳୁଥିଲା । କିନ୍ତୁ ଏବେ ହାତୀ ପିଠିରେ ବସିବାର ସୁଯୋଗ ନେଇ ପାରିବେ ।
ଶିମିଳିପାଳର ପ୍ରାକୃତିକ ସୌନ୍ଦର୍ଯ୍ୟକୁ ଉପଭୋଗ କରିବା ପାଇଁ ଶୀତଋତୁରେ ଅଧିକ ପର୍ଯ୍ୟଟକ ଆସୁଥିବାରୁ ଅଭୟାରଣ୍ୟ ତଥା ବ୍ୟାଘ୍ର ସଂରକ୍ଷଣ ପ୍ରକଳ୍ପ କତୃପକ୍ଷକଙ୍କ ତରଫରୁ ବ୍ୟାପକ ବ୍ୟବସ୍ଥା କରାଯାଇଛି ।
ପର୍ଯ୍ୟଟକମାନେ ଅଭୟାରଣ୍ୟକୁ ବାରିପଦା ପଟୁ ପିଠାପଟା ଗେଟ, ଯଶୀପୁର ପଟୁ ଜାମୁଆଣି ଗେଟଦେଇ ଯିବାଆସିବା କରିପାରିବେ । ସକାଳ ୬ ଟାରୁ ୯ ଟା ପର୍ଯ୍ୟନ୍ତ ଅଭୟାରଣ୍ୟ ଭିତରକୁ ପ୍ରବେଶ କରିବା ପାଇଁ ଗେଟ୍ ଖୋଲା ରହିବ । ପର୍ଯ୍ୟଟକଙ୍କ ସୁରକ୍ଷା ପାଇଁ ପ୍ରତ୍ୟେକ ଗାଡିରେ ଜଣେ ଜଣେ ଗାଇଡ ରହିବେ ।
ନିକଟରେ ଯୋରନ୍ଦା,ବରେଇପାଣି ଭଳି ଜଳପ୍ରପାତ ଏବଂ ଗୁଡୁଗୁଡିଆ ଠାରେ ବିଭିନ୍ନ ପଶୁପକ୍ଷୀଙ୍କୁ ଦେଖିବାର ସୁଯୋଗ ପାଇ ପାରିବେ । ପର୍ଯ୍ୟଟକଙ୍କ ରହଣି ପାଇଁ ଗୁଡୁଗୁଡିଆ,ଯାମୁଣିଆ ଓ ରାମତୀର୍ଥ ଠାରେ ବ୍ୟବସ୍ଥା ରହିଛି ।
ରାଜକନିକା,ସେପ୍ଟେମ୍ବର ୧୧(ଓଡ଼ିଶା ଡ଼ଟ୍ କମ୍)- ରକ୍ଷଣାବେକ୍ଷଣ ଅଭାବରୁ ନଷ୍ଟ ହେଉଛି କନିକା ରାଜବଂଶର ଐତିହ୍ୟ ରାଣୀ କୋଠି । ବନ୍ଦ କୋଠରିକୁ ଘେରି ରହିଛି ଗଛ ଲତା । ଘର ଗୁଡ଼ିକ ଅନେକଦିନ ବନ୍ଦ ରହିବାରୁ ଧୀରେ ଧୀରେ ଭାଙ୍ଗିବାରେ ଲାଗିଛି ।
ଦେଶ ବିଦେଶର ବହୁ ପର୍ଯ୍ୟଟକ ବର୍ଷସାରା ଏହି ରାଜପ୍ରାସାଦ ପରିଭ୍ରମଣରେ ଆସୁଛନ୍ତି ; ହେଲେ ଏଭଳି ବିପଦପୂର୍ଣ୍ଣ କୋଠି ପର୍ଯ୍ୟଟକଙ୍କୁ ନିରାଶ କରୁଛି । ଦୀର୍ଘଦିନ ହେବ ମରାମତି ହେଉନାହିଁ । ଏହାର ତୁରନ୍ତ ମରାମତି ହେବା ଆବଶ୍ୟକ ବୋଲି ଦାବି ହେଉଛି । ନଚେତ ଆଉ ଅଧିକ ସମୟ ଲାଗିବ ନାହିଁ କନିକା ରାଜବଂଶର ସ୍ମୃତି ସନ୍ତକ ମାଟିରେ ମିଶିଯିବାକୁ ।
କନିକା ରାଜା ରାଜେନ୍ଦ୍ରନାରାୟଣ ଭଞ୍ଜ ଦେଓ ୧୯୦୯ରେ କନିକା ରାଜପ୍ରସାଦ ନିର୍ମାଣ କରିଥିଲେ । ଏଥିରେ କନିକା ରାଣୀ ରାଜରାଜେଶ୍ୱରୀ ଏବଂ ମଞ୍ଜୁଳା ଦେବୀ ଅବସ୍ଥାନ କରୁଥିଲେ । ରାଜପ୍ରାସାଦର ମଧ୍ୟଭାଗରେ ଏହି ରାଣୀ କୋଠି ଅବସ୍ଥିତ । କନିକା ରାଜବଂଶର ରାଜା ଶୈଳେନ୍ଦ୍ର ନାରାୟଣ ଭଞ୍ଜଦେଓଙ୍କ ପୁଅ ଜ୍ୟୋତିନ୍ଦ୍ର ନାରାୟଣ ଭଞ୍ଜଦେବଙ୍କ ଅଂଶୀଦାରରେ ଏହି କୋଠି ରହିଛି ।
ନୂଆଦିଲ୍ଲୀ, ମଇ ୭(ଓଡ଼ିଶା ଡ଼ଟ୍ କମ୍) ରାଜ୍ୟରେ ବିଦେଶୀ ପର୍ଯଟକଙ୍କ ସୁବିଧା ନିମନ୍ତେ ରେଳ ଓ ବିମାନ ଯୋଗାଯୋଗର ଉନ୍ନତିକରଣ ପାଇଁ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ କେନ୍ଦ୍ର ସରକାରଙ୍କ ନିକଟରେ ଦାବି କରିଛନ୍ତି ।
ସେ ସୋମବାର ନୂଆଦିଲ୍ଲୀ ଠାରେ କେନ୍ଦ୍ର ପର୍ଯ୍ୟଟନ ମନ୍ତ୍ରୀ ସୁବୋଧକାନ୍ତ ସହାୟଙ୍କୁ ସାକ୍ଷାତ କରି ଏ ସଂପର୍କରେ ଆଲୋଚନା କରିଛନ୍ତି ।
ଓଡ଼ିଶାକୁ ଦେଶ ବିଦେଶରୁ ବହୁ ବୈଦ୍ଧ ପର୍ଯ୍ୟଟକ ଆସିଥାନ୍ତି । କିନ୍ତୁ ରେଳ ଓ ବିମାନ ଯୋଗାଯୋଗର ଉନ୍ନତି ନହେବାରୁ ସେମାନଙ୍କ ସଂଖ୍ୟା ହ୍ରାସ ପାଉଛି ବୋଲି ନବୀନ କହିଛନ୍ତି ।
ତେଣୁ ରାଜ୍ୟରେ ଏହି ଯୋଗାଯୋଗ ବ୍ୟବସ୍ଥାରେ ଉନ୍ନତି ହେବା ଆବଶ୍ୟକ ବୋଲି ସେ କହିଛନ୍ତି । ଭୁବନେଶ୍ୱରରୁ ବାରଣାସୀ ମଧ୍ୟରେ ଚଳାଚଳ କରୁଥିବା ବିମାନ ୧୯୯୪ରୁ ବନ୍ଦ ହୋଇଯାଇଛି । ତେଣୁ ଏହାକୁ ପୁନଃ ପ୍ରଚଳନ ପାଇଁ ସେ ଦାବି କରିଥିଲେ ।
ଗୁରୁତ୍ୱପୂର୍ଣ୍ଣ ବୌଦ୍ଧ ପୀଠ ଗୁଡ଼ିକୁ ମହାରାଜା ଏକ୍ସପ୍ରେସ କ୍ଳାସିକାଲ ଇଣ୍ଡିଆ ଟ୍ରେନ୍ ଚଳାଚଳ, ବିହାର, ଉତ୍ତରପ୍ରଶେ ଓ ଦିଲ୍ଲୀ ମଧ୍ୟରେ ଚଳାଚଳ କରୁଥିବା ମହାପରୀ ନିର୍ବାଣ ସ୍ୱତନ୍ତ୍ର ଟ୍ରେନ୍ ମଧ୍ୟ ଓଡ଼ିଶାକୁ ଆସୁ ବୋଲି ସେ କହିଛନ୍ତି ।
ବଲାଙ୍ଗୀର ଠାରେ ଥିବା ଫୁଡ କ୍ରାପ୍ଟ ଇନଷ୍ଟିଚ୍ୟୁଟକୁ ରାଜ୍ୟ ହୋଟେଲ ପରିଚାଳନା ପ୍ରତିଷ୍ଠାନର ଉନ୍ନିତ ହେଉ । ଯାହାଦ୍ୱାରା ସେଠାରେ ଡିଗ୍ରୀ ପାଠ୍ୟକ୍ରମ ଆରମ୍ଭ ହୋଇପାରିବ ।
ଓଡ଼ିଶାର ବୌଦ୍ଧ ପୀଠ ଗୁଡ଼ିକ ନିମନ୍ତେ ଏକ ସ୍ୱତନ୍ତ୍ର ଟ୍ରେନ୍ ଚଳାଚଳ ନେଇ ରେଳ ମନ୍ତ୍ରଣାଳୟ ସହିତ ଆଲୋଚନା କରିବେ ବୋଲି ସହାୟ ପ୍ରତିଶ୍ରୁତି ଦେଇଛନ୍ତି ।
ସରକାର ତାଙ୍କର ଅଭିମୁଖ୍ୟ ସ୍ପଷ୍ଟ କରନ୍ତୁ ବୋଲି ମାଓନେତା ସବ୍ୟସାଚୀ ପଣ୍ଡା ରବିବାର ଏକ ଅଡ଼ିଓ ଟେପ୍ ମାଧ୍ୟମରେ ଜଣାଇଛନ୍ତି ।
ସରକାର ପ୍ରଥମେ ୬ଜଣଙ୍କୁ ଛାଡ଼ିବାକୁ ରାଜି ହୋଇଥିବା ଗଣମାଧ୍ୟମକୁ କହିଥିବା ବେଳେ ପୁଣି ଶନିବାର ଏହା ବଳରେ ୫ଜଣକୁ ଖଲାସ କରିବାକୁ କହିଛନ୍ତି ଯାହା ଗ୍ରହଣୀୟ ନୁହେଁ ।
ମାଓବାଦୀ ସଂଗଠନ ଉପରେ ଲଗାଯାଇଥିବା ନିଷେଧାଜ୍ଞା ନେଇ ସେ ପ୍ରଶ୍ନ ଉଠାଇଛନ୍ତି । ଏହି ଟେପ୍ ସଂପର୍କରେ ଜାଣିବା ପରେ ମୁଖ୍ୟମନ୍ତ୍ରୀ ଏକ ଉଚ୍ଚସ୍ତରୀୟ ବୈଠକରେ ସ୍ଥିତିର ସମୀକ୍ଷା କରିଛନ୍ତି ।
ସେହିପରି ଲକ୍ଷ୍ମୀପୁର ବିଧାୟକ ଝିନ ହିକକାଙ୍କ ମୁକ୍ତି ପାଇଁ ଆନ୍ଧ୍ର-ଓଡିଶା ବର୍ଡର ସ୍ପେଶାଲ କମିଟିର ମୁଖପାତ୍ର ଜଗବନ୍ଧୁ ରବିବାର ତେଲୁଗୁରେ ଲିଖିତ ଏକ ଚିଠି ପଠାଇଛନ୍ତି ।
ଦଣ୍ଡପାଣି ମହାନ୍ତି, ବିଡି ଶର୍ମା, ଚାଷୀ-ମୂଲିଆ ଆଦିବାସୀ ସଂଘର ଓକିଲ ନିହାର ରଞ୍ଜନ ପଟ୍ଟନାୟକ, ବିଧାୟକଙ୍କ ପରିବାର ଲୋକଙ୍କ ଉପସ୍ଥିତିରେ ହସ୍ତାନ୍ତର କରାଯିବ ବୋଲି ଏଥିରେ ଉଲ୍ଲେଖ କରାଯାଇଛି ।
